অসমৰ স্বাধীন কৰিবলৈ কেব লাগে বুলি প্ৰতিবাদ এ বি ভি পিৰ : প্ৰতিবাদকাৰীক ভাড়া কৰি আনিছে নেকি এ বি ভি পিয়ে - sangbad365.com\nঅসমৰ স্বাধীন কৰিবলৈ কেব লাগে বুলি প্ৰতিবাদ এ বি ভি পিৰ : প্ৰতিবাদকাৰীক ভাড়া কৰি আনিছে নেকি এ বি ভি পিয়ে\nগুৱাহাটীৰ পৰা নন্দিনী মহন্ত, সংবাদ ৩৬৫, ৭ ডিচেম্বৰ : সমগ্ৰ উত্তৰ-পূব কেব বিৰোধী আন্দোলনেৰে উত্তাল হৈ থকাৰ সময়তে শনিবাৰে অখিল ভাৰতীয় বিদ্যাৰ্থী পৰিষদে কেবৰ সপক্ষেৰে এক আন্দোলন কৰে । পিছে আন্দোলনকাৰীয়ে নাজানে কেব মানে কি ?\nসাংবাদিকে কিয় প্ৰতিবাদ সাব্যস্ত কৰিছে বুলি সোধা প্রশ্নৰ উত্তৰত কয় যে কেব লাগে সেইকাৰণেই আমি প্ৰতিবাদ কৰিছো।\nইয়াৰোপৰি সংবাদ মাধ্যমৰ আগত কিছুমান অদ্ভুত মন্তব্যও কৰে কেব সমৰ্থনকাৰীসকলে । তেওঁলোকে কয় যে অসম স্বাধীন কৰিবলৈ কেব লাগে , স্বাস্থ্যৰ কাৰণে কেব লাগে, পপুলেচন বেছি সেইকাৰণে কেব লাগে ।\nকিছু সংখ্যকে কৈছে ন' কমেণ্ট । কিছুৱে কৈছে কেব লাগে , কেব আমাৰ অধিকাৰ , দেশৰ লগতে ছাত্ৰৰ দহৰ কাৰণে কেব লাগে , ৰাজ্যত শান্তি, সুৰক্ষাৰ বাবে কেব লাগে।\nএইসকল প্ৰতিবাদকাৰীয়ে আচলতে নাজানে কেব কি ? নাজানে কেবৰ সম্পূৰ্ণ নাম । প্ৰতিবাদ কৰিব লাগে কাৰণেই প্ৰতিবাদ কৰিছে প্ৰতিবাদকাৰীসকলে।\nপ্ৰশ্ন হয় এই প্ৰতিবাদকাৰীসকলক এ বি ভি পিয়ে ভাড়াত আনিছে নেকি ? কেবৰ সমৰ্থনত নূন্যতমো জ্ঞান নথকাকৈ কিয় ৰাজপথত এনেদৰে ওলাই আহিছে এ বি ভি পি।\nএই প্ৰতিবাদকাৰীৰ জ্ঞানৰ নমুনা চাই গম পাবি পাৰি যে প্ৰলোভনেৰে ছাত্ৰ-ছাত্ৰীসকলক ৰাজপথত নমাইছে একাংশ কেব সমৰ্থনকাৰী নেতাই । ইয়াৰ পৰাই গম পাব পাৰি যে একাংশ ছাত্ৰ নেতাই নিজ স্বাৰ্থত এনেদৰে স্কুলীয়া ছাত্ৰ-ছাত্ৰীক বিপথে পৰিচালিত কৰে।
